जम्मू कश्मीर मुद्दे पर ट्रोलर्स का शिकार हुईं थीं सोनम कपूर, अब कुछ इस अंदाज में दिया जवाब  
बॉलीवुड एक्ट्रेस सोनम कपूर ने ट्रोलर्स को दिया जवाब
जम्मू-कश्मीर पर अपने बयान को लेकर हुई थीं ट्रोल
सोनम ने ट्वीट कर दिया जवाब
बॉलीवुड एक्ट्रेस सोनम कपूर (Sonam Kapoor) ने हाल ही में जम्मू-कश्मीर से आर्टिकल 370 हटाए जाने को लेकर एक इंटरव्यू दिया था. इस इंटरव्यू के बाद एक्ट्रेस ट्रोलर्स के निशाने पर आ गई थीं. हालांकि अब उन्होंने एक ट्वीट के जरिए ट्रोलर्स को करारा जवाब दिया है. एक्ट्रेस सोनम कपूर (Sonam Kapoor) ने हाल ही में अपने ट्विटर हैंडल से एक ट्वीट किया, जिसमें उन्होंने ट्रोलर्स को आड़े हाथों लिया. सोनम कपूर ने कहा, 'दोस्तों कृप्या शांत हो जाइए. किसी की बात को घुमा-फिरा के बोलना, उसका गलत मतलब समझना और गलत तरीके से समझना जो आप दूसरे से सुनना चाहते हैं. जिस इंसान ने वो बात बोली है उसका उस पर कोई प्रभाव नहीं पड़ता लेकिन आप पर पड़ता है. तो सबसे पहले खुद के अंदर झांके और क्या पता शायद आपको जवाब मिल जाए.'
Guys please calm down.. and get a life. Twisting, misinterpreting and understanding what you want from what someone has to say isn't a reflection on the person who says it but on you. So self reflect and see who you are and hopefully get a job.
बता दें सोनम कपूर (Sonam Kapoor) ने बीबीसी को एक इंटरव्यू दिया था, जिसमें उन्होंने खुद को आधी सिंधि और आधी पेशावरी वंश का बताया था और साथ ही कहा था कि इस समय चुप रहना ही सही है. सोनम कपूर से जब जम्मू-कश्मीर से आर्टिकल 370 हटाए जाने और दो केंद्र शासित प्रदेशों में बांटे जाने को लेकर सवाल पूछा गया तो उन्होंने कहा, 'इस समय जो हालात हैं, इनको देखकर दिल टूट गया है और मैं बहुत ज्यादा देशभक्त हूं. तो अभी मेरे लिए शांत रहना ही सही होगा और इसको जाने देना ही सही होगा, क्योंकि ये समय भी गुजर जाएगा.'
This is true.. at last.. @AnilKapoorhttps://t.co/0pRIIoUDZc
इसी इंटरव्यू में सोनम कपूर (Sonam Kapoor) ने ये भी कहा था, 'मैं आधी सिंधि और आधी पेशावरी हूं, तो अपनी संस्कृति के कई हिस्से होते देखना, जिसको मैंने अभी तक ठीक से जाना भी नहीं, मेरा दिल टूट गया है.' इंटरव्यू में सोनम कपूर ने ये भी बताया कि अनिल कपूर और सुनिता कपूर ने उनका नाम सोनम कैसे रखा. अगर वर्क फ्रंट की बात करें तो एक्ट्रेस सोनम कपूर आखिरी बार 'एक लड़की को देखा तो ऐसा लगा (Ek Ladki Ko Dekha Toh Esa Lga)' फिल्म में नजर आईं थी. अब जल्द ही एक्ट्रेस 'द जोया फैक्टर (The Zoya Factor)' में लीड किरदार निभाती नजर आएंगी.